DOI: 10.14457/tu.the.2016.1674
title: ปัจจัยที่มีอิทธิพลต่อการเลือกซื้อบ้านทาวน์เฮ้าส์ของผู้บริโภคในจังหวัดนครปฐม

description: การวิจัยเรื่อง “ปัจจัยที่มีอิทธิพลต่อการเลือกซื้อบ้านทาวน์เฮ้าส์ของผู้บริโภคในจังหวัดนครปฐม” เป็นการศึกษาในรูปแบบการวิจัยข้อมูลเชิงปริมาณ (Quantitative Research) ดำเนินการเก็บข้อมูลโดยการสารวจ (Survey Research) เป็นการวัดผล ณ เวลาใดเวลาหนึ่งเพียงครั้งเดียว (Cross-Sectional Study) โดยใช้แบบสอบถาม (Questionnaire) ชนิดที่ให้ผู้ตอบตอบแบบสอบถามเอง (Self - Administered Questionnaire) เป็นเครื่องมือในการเก็บรวบรวมข้อมูลจากกลุ่มตัวอย่างที่อาศัยอยู่ในจังหวัดนครปฐม จำนวน 320 คนโดยมีวัตถุประสงค์การวิจัยดังนี้ เพื่อศึกษาประชากรมีการเปิดรับข่าวสาร จากสื่อต่างๆ พฤติกรรมการเลือกซื้อบ้านทาวน์เฮ้าส์ ปัจจัยทางการตลาดที่มีผลต่อการตัดสินใจซื้อบ้านทาวน์เฮ้าส์ แนวโน้มการซื้อบ้านทาวน์เฮ้าส์ และมีปัจจัยในการทำนายแนวโน้มพฤติกรรมการเลือกซื้อบ้านทาวน์เฮ้าส์ของผู้บริโภคในจังหวัดนครปฐม เพื่อศึกษาปัจจัยที่มีอิทธิต่อการตัดสินใจเลือกซื้อบ้านทาวน์เฮ้าส์ของผู้บริโภคในจังหวัดนครปฐม เพื่อศึกษาลักษณะประชากรที่แตกต่างกัน มีการเปิดรับข่าวสารที่แตกต่างกัน เพื่อศึกษาสมการทำนายแนวโน้มโดยมีตัวแปรอิสระ เป็นปัจจัยที่มีอิทธิพลต่อการตัดสินใจเลือกซื้อบ้านทาวน์เฮ้าส์ ของผู้บริโภคในจังหวัดนครปฐมผลการวิจัยพบว่า กลุ่มตัวอย่างส่วนใหญ่เป็นเพศหญิงมากกว่าเพศชาย ช่วงอายุ 20-30 ปี มีสถานภาพแต่งงาน มีระดับการศึกษาต่ำกว่าปริญญาตรี อาชีพพนักงานบริษัทเอกชน มีช่วงรายได้ 20,000-40,000 บาท และมีจำนวนสมาชิกในครอบครัวมากกว่า 6 คน โดยมีการเปิดรับข่าวสารการเลือกซื้อบ้านทาวน์เฮ้าส์ ผ่านสื่อออนไลน์เป็นส่วนใหญ่ มีการเยี่ยมชมโครงการบ้านจัดสรรประเภททาวน์เฮ้าส์จำนวน 2 ครั้งต่อ 6 เดือนที่ผ่านมา และ หมู่บ้านที่ไปเยี่ยมชมมากที่สุดคือหมู่บ้านมณฑาทิพย์ ใช้ระยะเวลาในการตัดสินใจซื้อบ้านทาวน์เฮ้าส์ 1-3 เดือน มีงบประมาณที่ตั้งไว้ 1,500,001 – 2,000,000 บาท ประเด็นสำคัญในการเลือกซื้อบ้านทาวน์เฮ้าส์ผู้บริโภคจะดูทำเลที่ตั้งเป็นหลัก ส่วนรูปแบบบ้านเป็นสไตล์แบบโมเดิร์น เหตุผลหลักในการเลือกซื้อบ้านทาวน์เฮ้าส์ คือ เพื่ออยู่อาศัยเองรูปแบบการส่งเสริมการขายผู้บริโภคต้องการเฟอร์นิเจอร์ทั้งหลังการทดสอบสมมติฐานในเรื่องลักษณะประชากรและพฤติกรรมการเปิดรับข่าวสาร (ความถี่) พบว่า ยอมรับสมมติฐาน ได้แก่ เพศ อายุ ระดับการศึกษา อาชีพ และจำนวนสมาชิกในครอบครัว กล่าวคือ ลักษณะประชากรที่แตกต่างกันมีผลต่อพฤติกรรมการเปิดรับข่าวสารเกี่ยวกับการเลือกซื้อบ้านทาวเฮ้าส์ แตกต่างกัน และปฏิเสธสมมติฐาน ได้แก่ สถานภาพ และรายได้ส่วนตัวต่อเดือน กล่าวคือ ลักษณะประชากรที่แตกต่างกันมีผลต่อพฤติกรรมการเปิดรับข่าวสารเกี่ยวกับการเลือกซื้อบ้านทาวเฮ้าส์ ไม่แตกต่างกัน นอกจากนี้แล้วยังมีปัจจัยที่มีผลต่อการเลือกซื้อบ้านทาวน์เฮ้าส์ ที่ได้จากการวิเคราะห์องค์ประกอบ ทั้งหมด 13 องค์ประกอบ ได้แก่ องค์ประกอบที่ 1 ด้านผลิตภัณฑ์, องค์ประกอบที่ 2 ด้านสังคมและวัฒนธรรม, องค์ประกอบที่ 3 ด้านความสะดวกในการเยี่ยมชมโครงการ, องค์ประกอบที่ 4 ด้านเทคโนโลยี, องค์ประกอบที่ 5 ด้านการส่งเสริมการโฆษณาและประสัมพันธ์, องค์ประกอบที่ 6 ด้านการจัดจำหน่าย, องค์ประกอบที่ 7 ด้านราคา, องค์ประกอบที่ 8 ด้านการเมืองและกฎหมาย, องค์ประกอบที่ 9 ด้านการส่งเสริมการตลาด, องค์ประกอบที่ 10 ด้านสภาวะทางเศรษฐกิจ, องค์ประกอบที่ 11 ด้านสภาพแวดล้อมภายในโครงการ, องค์ประกอบที่  12 ด้านชื่อเสียงโครงการ, องค์ประกอบที่  13  ด้านความสะดวกในการอยู่อาศัย โดยเข้าสู่การวิเคราะห์ถดถอยพหุแบบมีขั้นตอนเพื่อทำนายแนวโน้มพฤติกรรมการเลือกซื้อบ้านทาวน์เฮ้าส์ พบว่า มีตัวแปรอิสระ 9 ตัว ตัวแปรอิสระ คือ องค์ประกอบที่ 3 ด้านความสะดวกในการเยี่ยมชมโครงการ ถูกดึงเข้าไปในสมการเป็นลำดับที่ 1 สามารถทำนายสมการแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 7.4 องค์ประกอบที่ 2 ด้านสังคมและวัฒนธรรม ถูกดึงเข้าไปในสมการเป็นลำดับที่ 2 โดยทั้งสองตัวแปรสามารถทำนายสมการแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 11.7 องค์ประกอบที่ 1 ด้านผลิตภัณฑ์ ถูกดึงเข้าไปในสมการเป็นลำดับที่ 3 โดยทั้งสามตัวแปรสามารถทำนายสมการแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 14.1 องค์ประกอบที่ 7 ด้านราคา ถูกดึงเข้าไปในสมการเป็นลำดับที่ 4 โดยทั้งสี่ตัวแปรสามารถทำนายสมการแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 16.5 อายุ ถูกดึงเข้าไปในสมการเป็นลำดับที่ 5 โดยทั้งห้าตัวแปรสามารถทำนายสมการแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 18.3 สถานภาพทางการสมรส ถูกดึงเข้าไปในสมการเป็นลำดับที่ 6 โดยทั้งหกตัวแปรสามารถทำนายสมการแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 19.8 องค์ประกอบที่ 9 ด้านการส่งเสริมการตลาด ถูกดึงเข้าไปในสมการเป็นลำดับที่ 7 โดยทั้งเจ็ดตัวแปรสามารถทำนายสมการแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 21.3 อาชีพ ถูกดึงเข้าไปในสมการเป็นลำดับที่ 8 โดยทั้งแปดตัวแปรสามารถทำนายแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 22.0 และเมื่อองค์ประกอบที่ 6 ด้านการจัดจำหน่าย ถูกดึงเข้าไปในสมการเป็นลำดับที่ 9 ทำให้ตัวแปรทั้งเก้าตัวสามารถทำนายแนวโน้มพฤติกรรมในการเลือกซื้อทาวน์เฮ้าส์ ได้ร้อยละ 22.7 อย่างมีนัยสำคัญทางสถิติที่ 0.01